01978A0116(01) — SK — 18.12.1981 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B Zmena a doplnenie dohody zo 6. októbra 1959 ( 1 ) vo forme výmeny listov medzi Európskym spoločenstvom pre atómovú energiu (Euratom) a vládou Kanady o spolupráci pri mierovom využívaní atómovej energie (78/217/Euratom) (Ú. v. ES L 065 8.3.1978, s. 16)

Zmenená a doplnená:









▼B

Zmena a doplnenie dohody zo 6. októbra 1959 ( 2 ) vo forme výmeny listov medzi Európskym spoločenstvom pre atómovú energiu (Euratom) a vládou Kanady o spolupráci pri mierovom využívaní atómovej energie

(78/217/Euratom)

KOMISIA EURÓPSKYCH SPOLOČENSTIEV

Brusel 16. januára 1978

Vážený pán Chargé d'Affaires,

je pre mňa cťou potvrdiť príjem Vášho listu zo 16. januára 1978, v ktorom sa uvádza nasledovné:

„Vážený pán komisár,

Ako bola Komisia informovaná, kanadská vláda sa rozhodla požadovať prísnejšie záruky v súvislosti s predajom kanadského materiálu, zariadenia a informácií do zahraničia.

Toto rozhodnutie predpokladá aktualizáciu jestvujúcej dohody medzi vládou Kanady a Európskym spoločenstvom pre atómovú energiu (Euratom) o spolupráci pri mierovom využívaní atómovej energie zo 6. októbra 1959 (ďalej len dohoda medzi Kanadou a Euratomom z roku 1959), najmä pokiaľ ide o záruky.

Kanadská vláda považuje za nevyhnutné dospieť k dočasnej dohode cestou tejto výmeny listov. kým celá dohoda medzi Kanadou a Euratomom z roku 1959 nebude aktualizovaná, zohľadniť požiadavku novej kanadskej politiky v oblasti záruk zmenou príslušných ustanovení dohody medzi Kanadou a Euratomom z roku 1959.

V tejto súvislosti navrhujem, aby bola dohoda medzi Kanadou a Euratomom z roku 1959 zmenená a doplnená tak, aby zahŕňala nasledovné ustanovenia týkajúce sa bezpečnostných mechanizmov:

a) Na účely dohody medzi Kanadou a Euratomom z roku 1959 sa má výraz ‚strojné zariadenie a závody‘ v písm. d) článku XIV dohody medzi Kanadou a Euratomom z roku 1959 chápať ako zahŕňajúci všetky položky vymenované v prílohe A k tomuto listu.

b) Zariadenie, ktoré členský štát skonštruoval pre Komisiu ako zariadenie skonštruované, vybudované alebo prevádzkované na základe alebo s využitím informácií získaných od Kanady a ktoré sa nachádza v jurisdikcii tohto členského štátu v čase jeho skonštruovania, je považované za zariadenie, na ktoré sa vzťahuje dohoda medzi Kanadou a Euratomom z roku 1959 v znení neskorších zmien a doplnení. Zariadenie, ktoré skonštruovala Kanada ako zariadenie skonštruované, vybudované a prevádzkované na základe alebo s využitím informácií získaných od tohto členského štátu, je považované za zariadenie, na ktoré sa vzťahuje dohoda medzi Kanadou a Euratomom z roku 1959 v znení neskorších zmien a doplnení.

c) Materiál, na ktorý sa vzťahujú podmienky dohody medzi Kanadou a Euratomom z roku 1959, sa nebude používať na výrobu nijakých jadrových zbraní alebo na iné formy vojenského využitia jadrovej energie alebo na výrobu nijakých iných jadrových výbušných zariadení. Tento záväzok bude kontrolovať v Kanade Medzinárodná agentúra pre atómovú energiu (MAAE) na základe dohody medzi Kanadou a MAAE a na území spoločenstva ho bude kontrolovať spoločenstvo a MAAE na základe Zmluvy o založení Európskeho spoločenstva pre atómovú energiu a dohody uzavretej medzi spoločenstvom, jeho členskými štátmi a MAAE alebo, ak takéto kontrolné postupy nebudú v platnosti, bude existovať dohoda medzi zmluvnými stranami o uplatňovaní systému záruk, ktorá je zodpovedá zásadám a postupom záruk MAAE.

Pán P. D. Lee

Chargé d'Affaires a.i.

Misia Kanady pri

Európskych spoločenstvách

Rue de Loxum,

6 (piate poschodie)1000 Brusel

d) Na zariadenie alebo materiál prevádzané medzi Kanadou a spoločenstvom po nadobudnutí platnosti tejto dohody sa vzťahuje dohoda medzi Kanadou a Euratomom z roku 1959, len ak dodávajúca zmluvná strana písomne informovala o tom druhú zmluvnú stranu pred prevodom. V prípade prevodu zariadenia zo spoločenstva do Kanady môže vyrozumenie poslať aj členský štát.

e) Materiál uvedený v písm. c) sa obohacuje na viac ako 20 % alebo prepracúva a plutónium alebo urán obohatený na viac ako 20 % sa skladuje len v súlade s podmienkami dohodnutými písomne medzi stranami. (Pozri prílohu C – Dočasná dohoda týkajúca sa obohacovania, prepracovania a následného skladovania jadrového materiálu na území spoločenstva a v Kanade.)

f) Zmluvná strana nebude v nijakom prípade používať ustanovenia tejto dohody na účely zabezpečenia komerčných výhod alebo na účely, ktoré prekážajú komerčným vzťahom druhej zmluvnej strany.

g) Spoločenstvo informuje členské štáty o úrovniach fyzickej ochrany stanovených v prílohe B k tomuto listu, ktoré sa majú uplatňovať minimálne na materiál uvedený vyššie v písm. c). Kanada bude uplatňovať tieto úrovne fyzickej ochrany minimálne na materiál uvedený v písm. c).

h) Akýkoľvek spor, ktorý vznikne pri výklade alebo uplatňovaní tejto dohody a ktorý sa nevyrieši rokovaním alebo na základe inej dohody medzi zmluvnými stranami bude, na žiadosť ktorejkoľvek zo strán, predložený rozhodcovskému súdu, ktorý pozostáva z troch rozhodcov. Každá zmluvná strana určí jedného rozhodcu a dvaja takto určení rozhodcovia zvolia tretieho, ktorý nebude štátnym príslušníkom Austrálie alebo členského štátu spoločenstva a ktorý bude predsedom. Ak do 30 dní od podania žiadosti o rozhodcovské konanie jedna zo strán neurčila rozhodcu, môže jedna zo zmluvných strán sporu požiadať generálneho tajomníka OECD o vymenovanie rozhodcu. Rovnaký postup sa uplatňuje, ak do 30 dní od určenia alebo vymenovania druhého rozhodcu nebol zvolený tretí rozhodca. Väčšina členov rozhodcovského súdu tvorí kvórum a všetky rozhodnutia sa prijímajú väčšinou hlasov všetkých členov rozhodcovského súdu. Rozhodcovské konanie stanoví rozhodcovský súd. Rozhodnutia rozhodcovského súdu, vrátane všetkých nariadení týkajúcich sa jeho ustanovenia, konania, jurisdikcie a rozdelenia nákladov rozhodcovského konania medzi zmluvné strany, sú pre obidve zmluvné strany záväzné a budú nimi implementované v súlade s ich príslušnými ústavnými postupmi. Odmena za rozhodcovské konanie sa stanoví na rovnakom základe ako odmena pre ad hoc sudcov Medzinárodného súdneho dvora.

i) Ustanovenia horeuvedených písm. a) až h) vrátane, ako aj článkov III, IX a XIV dohody medzi Kanadou a Euratomom z roku 1959 (tak, ako sú tieto články zmenené a doplnené podľa návrhov v tomto liste) zostávajú za každých okolností v platnosti dovtedy, kým ľubovoľné zariadenie alebo materiál uvedené v tomto liste alebo v dohode medzi Kanadou a Euratomom z roku 1959 naďalej existuje, alebo je dohodnuté inak.

Ak je horeuvedené akceptovateľné pre Európske spoločenstvo pre atómovú energiu, mám česť navrhnúť, aby tento list, ktorý je autentický tak v anglickom, ako aj vo francúzskom jazyku, spolu s odpoveďou Vašej Excelencie v tomto zmysle predstavoval zmenu a doplnok dohody medzi Kanadou a Euratomom z roku 1959, ktoré nadobudnú platnosť k dátumu odpovede Vašej Excelencie na tento list a ktoré zostanú naďalej v platnosti dovtedy, kým ľubovoľné zariadenie, materiál alebo zariadenia uvedené v tomto liste alebo v dohode medzi Kanadou a Euratomom z roku 1959 naďalej existujú, alebo je dohodnuté inak.

Vážený pán komisár, prijmite, prosím, ubezpečenie o mojej hlbokej úcte.









PRÍLOHA A

1. Jadrové reaktory schopné prevádzkovania tak, aby udržiavali kontrolovanú kritickú štiepnu reťazovú reakciu, s výnimkou reaktorov nulového výkonu, ktoré sú definované ako reaktory s minimálnou rýchlosťou vzniku plutónia nepresahujúcou 100 gramov ročne.

Jadrový reaktor v zásade obsahuje položky vnútri reaktorovej nádoby alebo k nej pripojené, zariadenie, ktoré kontroluje hladinu výkonu v aktívnej zóne, komponenty, ktoré obvykle obsahujú primárne chladivo aktívnej zóny reaktora, alebo s ním prichádzajú do priameho kontaktu, alebo ho kontrolujú.

Nie je zámerom vylúčiť reaktory, ktoré by mohli byť pomerne schopné modifikácie tak, aby produkovali podstatne viac ako 100 gramov plutónia ročne. Reaktory skonštruované na neprerušované prevádzkovanie pri vysokých hladinách výkonu, bez ohľadu na ich schopnosť produkovať plutónium, nie sú považované za reaktory nulového výkonu.

2. Reaktorové tlakové nádoby: kovové nádoby v tvare kompletných jednotiek alebo väčších dielensky zhotovených dielcov pre ne, ktoré sú špeciálne skonštruované alebo upravené tak, aby obsahovali aktívnu zónu jadrového reaktora, ako je definovaný vyššie v odseku 1, a sú schopné odolávať tlaku primárneho chladiva.

Horná platňa reaktorovej tlakovej nádoby je hlavný dielensky zhotovený dielec tlakovej nádoby.

3. Vnútroreaktorové zariadenia: (napr. oporné podstavce a platne pre aktívnu zónu, iné zariadenia vnútri nádoby, vodiace rúry regulačných tyčí, tepelné tienenia, usmerňovače toku, vodiace platne mriežky aktívnej zóny, platne difúzora atď.).

4. Zariadenie na zavážanie a vyvážanie paliva do a z reaktora: manipulačné zariadenie špeciálne skonštruované alebo upravené na zavážanie alebo vyvážanie paliva do a z jadrového reaktora, ako je definovaný vyššie v odseku 1, schopné vykonávať zavážanie na výkon alebo využívať technicky sofistikované vlastnosti polohovania alebo vyrovnávania, umožňujúce komplexné operácie výmeny paliva, ako sú tie, pri ktorých priame sledovanie paliva alebo prístup k nemu nie sú obvykle možné.

5. Regulačné tyče reaktora: tyče špeciálne skonštruované alebo upravené na regulovanie rýchlosti reakcie v jadrovom reaktore definovanom vyššie v odseku 1.

Táto položka zahŕňa, okrem časti na absorpciu neutrónov, oporné a závesné konštrukcie pre ňu, ak sú dodávané samostatne.

6. Tlakové rúry reaktora: rúry, ktoré sú špeciálne skonštruované alebo upravené tak, aby obsahovali palivové články a primárne chladivo v reaktore definovanom vyššie v odseku 1 pri pracovnom tlaku presahujúcom 50 atmosfér.

7. Zirkónové rúry: Zirkónový kov a zliatiny vo forme rúr alebo zostavy rúr a v množstve presahujúcom 500 kg ročne, špeciálne skonštruované alebo upravené na používanie v reaktore definovanom vyššie v odseku 1, v ktorých je pomer hafnia k zirkónu menší ako 1: 500 hmotnostných dielov.

8. Závody na prepracovanie ožiarených palivových článkov a zariadenie špeciálne na to skonštruované alebo upravené.

Závod na prepracovanie ožiarených palivových článkov obsahuje zariadenie a komponenty, ktoré obvykle prichádzajú do styku alebo priamo kontrolujú ožiarené palivo a hlavný jadrový materiál v tokoch spracovania štiepnych produktov. Pri súčasnom stave techniky len dve položky zariadenia sú považované za spadajúce pod význam výrazu a zariadenie špeciálne na to skonštruované alebo upravené. Sú to tieto položky:

a) sekačky ožiarených palivových článkov: diaľkovo ovládané zariadenie špeciálne skonštruované alebo upravené na používanie v zariadení na prepracovanie jadrového paliva, ako je označené vyššie, a určené na rezanie, sekanie alebo strihanie zostáv, zväzkov alebo tyčí ožiareného jadrového paliva; a

b) nádrže bezpečné z hľadiska kritického stavu (napr. nádrže s malým priemerom, kruhové nádrže alebo nádrže v tvare nekonečnej platne) skonštruované alebo upravené na používanie v zariadení na regeneráciu jadrového paliva, ako je označené vyššie, určené na rozpúšťanie ožiareného jadrového paliva, ktoré sú schopné odolávať horúcej, vysokokorozívnej kvapaline, a ktoré môžu byť diaľkovo plnené a udržiavané.

9. Závody na výrobu jadrového paliva:

Závod na výrobu jadrového paliva obsahuje zariadenie:

a) ktoré obvykle prichádza do priameho styku s tokom jadrového materiálu, priamo ho upravuje alebo reguluje; alebo

b) ktoré utesňuje jadrový materiál v obale palivového článku.

Celý súbor položiek pre horeuvedené operácie, ako aj jednotlivé položky určené na ktorúkoľvek z horeuvedených operácií, a na iné operácie výroby paliva, ako je kontrola celistvosti obalu palivového článku alebo utesnenia, a konečná úprava utesneného paliva.

10. Zariadenie iné ako analytické prístroje, špeciálne skonštruované alebo upravené na separáciu izotopov uránu:

Zariadenie iné ako analytické prístroje, špeciálne skonštruované alebo upravené na separáciu izotopov uránu obsahuje každú z hlavných položiek zariadenia špeciálne skonštruovaného alebo upraveného pre proces separácie. Tieto položky zahŕňajú:

— plynovú difúznu bariéru,

— plynové difúzne puzdro,

— zostavy plynových odstrediviek odolných voči korózii pod účinkom UF 6 ,

— veľké fluorid-uránové, axiálne alebo odstredivé kompresory odolné voči korózii,

— špeciálne kompresorové upchávky pre tieto kompresory.

11. Závody na výrobu ťažkej vody:

Závod na výrobu ťažkej vody obsahuje závod a zariadenie špeciálne skonštruované na obohacovanie deutéria alebo jeho zlúčenín, ako aj akékoľvek podstatné časti položiek, ktoré sú dôležité pre prevádzkovanie závodu.









PRÍLOHA B

ÚROVNE FYZICKEJ OCHRANY

Úrovne fyzickej ochrany, ktoré majú zabezpečiť príslušné vládne orgány pri používaní, skladovaní a preprave materiálov uvedených v pripojenej tabuľke, zahŕňajú minimálne nasledovné charakteristiky ochrany:

Kategória III

Používanie a skladovanie v priestore, prístup ku ktorému je kontrolovaný.

Preprava v rámci osobitných preventívnych opatrení, vrátane predchádzajúcich ujednaní medzi odosielateľom, príjemcom a prepravcom a predchádzajúcej dohody medzi štátmi v prípadoch medzinárodnej prepravy špecifikujúcich čas, miesto a postup prenosu zodpovednosti za prepravu.

Kategória II

Používanie a skladovanie v chránenom priestore, prístup ku ktorému je kontrolovaný, t. j. v priestore pod stálou kontrolou stráží alebo elektronických prístrojov, obklopený fyzickými bariérami s obmedzeným počtom vstupných miest pod náležitou kontrolou, alebo v ľubovoľnom priestore s ekvivalentnou úrovňou fyzickej ochrany.

Preprava v rámci osobitných preventívnych opatrení, vrátane predchádzajúcich ujednaní medzi odosielateľom, príjemcom a prepravcom a predchádzajúcej dohody medzi štátmi v prípadoch medzinárodnej prepravy špecifikujúcich čas, miesto a postup prenosu zodpovednosti za prepravu.

Kategória I

Materiály v tejto kategórii sú chránené vysoko spoľahlivými systémami proti neoprávnenému použitiu nasledovne:

Používanie a skladovanie vo vysoko chránenom priestore, t. j. v chránenom priestore definovanom vyššie pre kategóriu II, ku ktorému, okrem toho, je prístup obmedzený na osoby, ktorých dôveryhodnosť bola stanovená, a pod kontrolou stráží, ktoré sú v úzkej komunikácii s príslušnými zásahovými jednotkami. Osobitné opatrenia prijaté v tejto súvislosti by mali mať za cieľ odhalenie a zabránenie akémukoľvek útoku, neoprávnenému prístupu alebo neoprávnenému odnášaniu materiálu.

Preprava v rámci osobitných preventívnych opatrení označených vyššie pre prepravu materiálov kategórie II a III, okrem toho pod stálou kontrolou sprievodu a za podmienok, ktoré zabezpečia úzku komunikáciu s príslušnými zásahovými jednotkami.

Kategorizácia jadrového materiálu







Materiál Forma Kategória I. II. III. 1. Plutónium () Neožiarené () 2 alebo viac kg Menej ako 2 kg ale viac ako 500 g 500 alebo menej g () 2. Urán-235 Neožiarený () – urán obohatený na 20 alebo viac % U-235 5 alebo viac kg Menej ako 5 kg ale viac ako 1 kg 1 alebo menej kg – urán obohatený na 10 % U-235 ale menej ako na 20 % – 10 alebo viac kg Menej ako 10 kg () – urán obohatený viac ako prírodný ale menej ako 10 % U-235 () – 10 alebo viac kg 3. Urán-233 Neožiarený () 2 alebo viac kg Menej ako 2 kg ale viac ako 500 g 500 alebo menej g 4. Ožiarené palivo Ochudobnený alebo prírodný urán. tórium alebo nízko obohatené palivo (mene ako 10 % obsahu štiepneho materiálu) () () ( 1 ) Ako je definované v Štatúte MAAE ( 2 ) Materiál neožiarený v reaktore, alebo materiál ožiarený v reaktore, ale pri hladine žiarenia rovnajúcej sa alebo menšej ako 100 rad/hod. vo vzdialenosti jeden meter bez tienenia. ( 3 ) Menej ako rádiologicky významné množstvo má byť vyňaté. ( 4 ) Prírodný urán, ochudobnený urán a tórium a množstvá uránu obohateného na menej ako 10 %, ktoré nespadajú pod kategóriu III, majú byť chránené v súlade s praxou hospodárneho riadenia. ( 5 ) Hoci je táto úroveň ochrany odporúčaná, štáty budú môcť, po ohodnotení špecifických okolností, určiť iný stupeň fyzickej ochrany. ( 6 ) Iné palivo, ktoré vzhľadom na svoj pôvodný obsah štiepneho materiálu je zaradené do kategórie I alebo II pred ožiarením, môže byť znížené o jednu úroveň kategórie, keď hladina žiarenia z paliva presahuje 100 rad/hod. vo vzdialenosti jeden meter bez tienenia.









PRÍLOHA C

PREDBEŽNÁ DOHODA TÝKAJÚCA SA OBOHACOVANIA, PREPRACOVANIA, A NÁSLEDNÉHO SKLADOVANIA JADROVÉHO MATERIÁLU NA ÚZEMÍ SPOLOČENSTVA A V KANADE

▼M1

List od vlády Kanady

V Bruseli 18. decembra 1981

Vážený pane,

1. Je pre mňa cťou odvolať sa na výmenu listov zo 16. januára 1978 medzi vládou Kanady a Európskym spoločenstvom pre atómovú energiu (Euratom) (ďalej len výmena listov), ktorou sa mení a dopĺňa dohoda zo 6. októbra 1959 (ďalej len dohoda) medzi vládou Kanady a Európskym spoločenstvom pre atómovú energiu o spolupráci v mierovom využívaní atómovej energie, najmä pokiaľ ide o záruky (po ktorej nasledovala dodatočná výmena listov). Osobitne sa odvolávam na odsek e) výmeny listov, v ktorom sa uvádza, že:

‚Materiál, na ktorý odkazuje odsek c), sa obohacuje nad 20 % alebo prepracováva a plutónium alebo urán, obohatené nad 20 %, sa uskladňujú len v súlade s podmienkami dohodnutými písomne medzi stranami (pozri prílohu C: Dočasná dohoda týkajúca sa obohacovania, prepracovania a následného uskladnenia jadrového materiálu na území spoločenstva a Kanady).‘

V odseku 5 prílohy C sa uvádza, že strany by mali prikročiť k rokovaniam čo možno najskôr po 31. decembri 1979 alebo po dokončení štúdie INFCE, podľa toho, čo nastane skôr, s cieľom nahradiť dočasnú dohodu inými úpravami, ktoré by zohľadňovali, okrem iného, všetky výsledky štúdie INFCE vo vzťahu k predmetným činnostiam.

Wilhelm Haferkampf

podpredseda Komisie

Európskych spoločenstiev

200 rue de la Loi

B– 1049 Brusel

2. Tieto rokovania sa teraz skončili a ja mám tú česť navrhnúť, aby sa nižšie uvedené smernice vzťahovali na prepracovanie, ako aj na skladovanie a používanie plutónia:

a) strana, ktorá plánuje uskutočňovať prepracovanie, ako aj skladovanie a používanie plutónia, by sa mala účinne zaviazať k nešíreniu jadrových zbraní a naďalej ho zachovávať;

b) všetok jadrový materiál podliehajúci záväzku mierového využívania v zariadeniach zaoberajúcich sa regeneráciou, skladovaním a používaním plutónia by mal podliehať zárukám Medzinárodnej agentúry pre atómovú energiu (MAAE);

c) všetok jadrový materiál podliehajúci záväzku mierového využívania v zariadeniach zaoberajúcich sa prepracovaním a následnými činnosťami spojenými so skladovaním a používaním, vrátane súvisiacej dopravy, by mal podliehať príslušným opatreniam fyzickej ochrany;

d) medzi stranami by sa mali uskutočňovať vzájomne vyhovujúce postupy pre vyrozumenia a vykazovanie materiálu;

e) strany plánujúce činnosti týkajúce sa prepracovania, ako aj skladovania a používania plutónia by mali poskytnúť opis súčasných i plánovaných programov na úseku jadrovej energie, najmä podrobný opis zásad postupu, právnych a regulačných prvkov súvisiacich s regeneráciou, skladovaním a používaním plutónia;

f) strany by sa mali dohodnúť na pravidelných a včasných konzultáciách, na ktorých, okrem iného, by mali byť aktualizované informácie poskytnuté podľa smernice e) a významné zmeny v programe na úseku jadrovej energie by boli čo najúplnejšie posúdené;

g) prepracovanie a skladovanie plutónia by sa mali uskutočňovať len vtedy, keď boli obdržané informácie poskytnuté o programe na úseku jadrovej energie danej strany, keď existujú alebo boli obdržané údaje o podnikoch, usporiadaní a iné informácie požadované smernicami, a keď sa strany dohodli, že prepracovanie a skladovanie plutónia predstavuje neoddeliteľnú súčasť opísaného programu na úseku jadrovej energie; ak sa navrhuje vykonávať prepracovanie alebo skladovanie plutónia, keď tieto podmienky nie sú splnené, činnosť by sa mala uskutočniť iba v tom prípade, keď sa tak strany dohodli po konzultáciách, ktoré by sa mali uskutočniť urýchlene na posúdenie takého návrhu;

h) plánované prepracovanie a skladovanie plutónia by sa mali uskutočniť, iba pokiaľ sa nezmení záväzok danej strany dodržiavať nešírenie jadrových zbraní a pokiaľ je akceptovaný záväzok zúčastňovať sa pravidelných a včasných konzultácií uvedených v smernici f).

3. Konštatujem, že Kanada a spoločenstvo sa dohodli na tom, že ciele vyššie uvedených smerníc boli dosiahnuté.

Konštatujem najmä, že Kanada a spoločenstvo a jeho členské štáty v rozsahu svojich príslušných kompetencií sa účinne zaviazali nešíriť jadrové zbrane a predložili všetky materiály súvisiace so zárukami MAAE a zaviazali sa dodržiavať príslušné opatrenia fyzickej ochrany, v odsekoch c) a g) výmeny listov doplnenej listami o fyzickej ochrane od ministrov zahraničných vecí členských štátov veľvyslancom Kanady. Ďalej konštatujem, že spoločenstvo poskytlo Kanade opis súčasných a plánovaných programov spoločenstva a jeho členských štátov v oblasti jadrovej energie a že boli dohodnuté postupy vyrozumenia a vykazovania materiálov.

4. Napokon konštatujem, že tieto dohody zohľadňujú, okrem iného, výsledky štúdií INFCE v súvislosti s predmetnými činnosťami, ako sa predpokladá v odseku 5 prílohy C k výmene listov. Konštatujem, že strany obzvlášť oceňujú, že separácia, skladovanie, preprava a používanie plutónia vyžaduje osobitné opatrenia na zníženie rizika šírenia jadrových zbraní; sú rozhodnuté pokračovať v podporovaní rozvoja medzinárodných záruk a iných opatrení proti šíreniu jadrových zbraní súvisiacich s prepracovaním a s plutóniom, vrátane efektívnych a všeobecne akceptovaných medzinárodných systémov skladovania plutónia; uznávajú úlohu regenerácie v súvislosti s maximálnym využitím dostupných zdrojov a nakladaním s materiálmi obsiahnutými vo vyhoretom jadrovom palive alebo pri inom mierovom nevýbušnom využití, vrátane výskumu, najmä v súvislosti s významnými programami v oblasti jadrovej energie; a žiadajú predpovedateľnú a praktickú implementáciu odseku e) výmeny listov zohľadňujúcu tak ich rozhodnutie zabezpečiť presadzovanie cieľa nešírenia jadrových zbraní, ako aj dlhodobé potreby programov jednotlivých strán v oblasti jadrovej energie.

5. Je pre mňa cťou informovať Komisiu, že na základe vyššie uvedeného, v súlade s odsekom e) výmeny listov, vláda Kanady súhlasí s tým, aby materiál podliehajúci dohode mohol byť prepracovaný a plutónium skladované v rámci súčasných a plánovaných programov v oblasti jadrovej energie, ako sú priebežne opisované a aktualizované spoločenstvom a jeho členskými štátmi.

6. Je pre mňa cťou informovať Komisiu, že dohoda, ktorú vláda Kanady uvádza v odseku 5, zostane v platnosti dovtedy, kým budú splnené nasledovné podmienky:

i) že spoločenstvo zachová svoj záväzok nešírenia jadrových zbraní vzhľadom na smernicu a) uvedenú v odseku c) výmeny listov a

ii) že spoločenstvo bude naďalej konzultovať s vládou Kanady, ako to stanovuje dohoda, s cieľom aktualizácie opísaných programov v oblasti jadrovej energie a informovania vlády Kanady o všetkých závažných zmenách.

7. Odsek e) výmeny listov stanovuje, že materiál podliehajúci dohode sa obohacuje nad 20 % a že urán obohatený nad 20 % sa skladuje len v súlade s podmienkami dohodnutými písomne medzi stranami. Je pre mňa cťou navrhnúť, aby sa strany dohodli konzultovať do 40 dní od prevzatia žiadosti od inej strany posúdiť návrhy podmienok, ktoré majú byť dohodnuté písomne, a podľa ktorých materiál podliehajúci dohode môže byť obohatený nad 20 % alebo urán obohatený nad 20 % môže byť skladovaný.

8. Je pre mňa cťou potvrdiť, že dokumenty obsahujúce opis súčasných a plánovaných programov spoločenstva a jeho členských štátov v oblasti jadrovej energie zostanú pre zmluvné strany dôvernými.

9. Ak je vyššie uvedené akceptovateľné pre Európske spoločenstvo pre atómovú energiu, je pre mňa cťou navrhnúť, aby tento list, ktorý je autentický tak v anglickom, ako aj vo francúzskom jazyku, spolu s odpoveďou Vašej Excelencie v tomto zmysle predstavoval dohodu požadovanú v odseku e) výmeny listov a nahradil jej prílohu C a výmenu listov z 23. decembra 1980. Táto dohoda nadobudne účinnosť od dátumu odpovede Vašej Excelencie na tento list.

Vážený pán, prijmite, prosím, ubezpečenie o mojej hlbokej úcte.

List od spoločenstva

V Bruseli 18. decembra 1981

Vaša Excelencia,

Je pre mňa cťou potvrdiť prijatie Vášho listu s dnešným dátumom, ktorý znie takto:

‚1. Je pre mňa cťou odvolať sa na výmenu listov zo 16. januára 1978 medzi vládou Kanady a Európskym spoločenstvom pre atómovú energiu (Euratom) (ďalej len výmena listov), ktorou sa mení a dopĺňa dohoda zo 6. októbra 1959 (ďalej len dohoda) medzi vládou Kanady a Európskym spoločenstvom pre atómovú energiu o spolupráci v mierovom využívaní atómovej energie, najmä pokiaľ ide o záruky (po ktorej nasledovala dodatočná výmena listov). Osobitne sa odvolávam na odsek e) výmeny listov, v ktorom sa uvádza, že:

‚Materiál, na ktorý odkazuje odsek c), sa obohacuje nad 20 % alebo prepracováva a plutónium alebo urán, obohatené nad 20 %, sa uskladňujú len v súlade s podmienkami dohodnutými písomne medzi stranami (pozri prílohu C: Dočasná dohoda týkajúca sa obohacovania, prepracovania a následného uskladnenia jadrového materiálu na území spoločenstva a Kanady).‘

V odseku 5 prílohy C sa uvádza, že strany by mali prikročiť k rokovaniam čo možno najskôr po 31. decembri 1979 alebo po dokončení štúdie INFCE, podľa toho, čo nastane skôr, s cieľom nahradiť dočasnú dohodu inými úpravami, ktoré by zohľadňovali, okrem iného, všetky výsledky štúdie INFCE vo vzťahu k predmetným činnostiam.

2. Tieto rokovania sa teraz skončili a ja mám tú česť navrhnúť, aby sa nižšie uvedené smernice vzťahovali na prepracovanie, ako aj na skladovanie a používanie plutónia:

a) strana, ktorá plánuje uskutočňovať prepracovanie, ako aj skladovanie a používanie plutónia, by sa mala účinne zaviazať k nešíreniu jadrových zbraní a naďalej ho zachovávať;

b) všetok jadrový materiál podliehajúci záväzku mierového využívania v zariadeniach zaoberajúcich sa regeneráciou, skladovaním a používaním plutónia by mal podliehať zárukám Medzinárodnej agentúry pre atómovú energiu (MAAE);

c) všetok jadrový materiál podliehajúci záväzku mierového využívania v zariadeniach zaoberajúcich sa prepracovaním a následnými činnosťami spojenými so skladovaním a používaním, vrátane súvisiacej dopravy, by mal podliehať príslušným opatreniam fyzickej ochrany;

d) medzi stranami by sa mali uskutočňovať vzájomne vyhovujúce postupy pre vyrozumenia a vykazovanie materiálu;

Pán Richard Tait,

mimoriadny a splnomocnený veľvyslanec,

vedúci kanadskej misie pri Európskych spoločenstvách

e) strany plánujúce činnosti týkajúce sa prepracovania, ako aj skladovania a používania plutónia by mali poskytnúť opis súčasných i plánovaných programov na úseku jadrovej energie, najmä podrobný opis zásad postupu, právnych a regulačných prvkov súvisiacich s regeneráciou, skladovaním a používaním plutónia;

f) strany by sa mali dohodnúť na pravidelných a včasných konzultáciách, na ktorých, okrem iného, by mali byť aktualizované informácie poskytnuté podľa smernice e) a významné zmeny v programe na úseku jadrovej energie by boli čo najúplnejšie posúdené;

g) prepracovanie a skladovanie plutónia by sa mali uskutočňovať len vtedy, keď boli obdržané informácie poskytnuté o programe na úseku jadrovej energie danej strany, keď existujú alebo boli obdržané údaje o podnikoch, usporiadaní a iné informácie požadované smernicami, a keď sa strany dohodli, že prepracovanie a skladovanie plutónia predstavuje neoddeliteľnú súčasť opísaného programu na úseku jadrovej energie; ak sa navrhuje vykonávať prepracovanie alebo skladovanie plutónia, keď tieto podmienky nie sú splnené, činnosť by sa mala uskutočniť iba v tom prípade, keď sa tak strany dohodli po konzultáciách, ktoré by sa mali uskutočniť urýchlene na posúdenie takého návrhu;

h) plánované prepracovanie a skladovanie plutónia by sa mali uskutočniť, iba pokiaľ sa nezmení záväzok danej strany dodržiavať nešírenie jadrových zbraní a pokiaľ je akceptovaný záväzok zúčastňovať sa pravidelných a včasných konzultácií uvedených v smernici f).

3. Konštatujem, že Kanada a spoločenstvo sa dohodli na tom, že ciele vyššie uvedených smerníc boli dosiahnuté.

Konštatujem najmä, že Kanada a spoločenstvo a jeho členské štáty v rozsahu svojich príslušných kompetencií sa účinne zaviazali nešíriť jadrové zbrane a predložili všetky materiály súvisiace so zárukami MAAE a zaviazali sa dodržiavať príslušné opatrenia fyzickej ochrany, v odsekoch c) a g) výmeny listov doplnenej listami o fyzickej ochrane od ministrov zahraničných vecí členských štátov veľvyslancom Kanady. Ďalej konštatujem, že spoločenstvo poskytlo Kanade opis súčasných a plánovaných programov spoločenstva a jeho členských štátov v oblasti jadrovej energie a že boli dohodnuté postupy vyrozumenia a vykazovania materiálov.

4. Napokon konštatujem, že tieto dohody zohľadňujú, okrem iného, výsledky štúdií INFCE v súvislosti s predmetnými činnosťami, ako sa predpokladá v odseku 5 prílohy C k výmene listov. Konštatujem, že strany obzvlášť oceňujú, že separácia, skladovanie, preprava a používanie plutónia vyžaduje osobitné opatrenia na zníženie rizika šírenia jadrových zbraní; sú rozhodnuté pokračovať v podporovaní rozvoja medzinárodných záruk a iných opatrení proti šíreniu jadrových zbraní súvisiacich s prepracovaním a s plutóniom, vrátane efektívnych a všeobecne akceptovaných medzinárodných systémov skladovania plutónia; uznávajú úlohu regenerácie v súvislosti s maximálnym využitím dostupných zdrojov a nakladaním s materiálmi obsiahnutými vo vyhoretom jadrovom palive alebo pri inom mierovom nevýbušnom využití, vrátane výskumu, najmä v súvislosti s významnými programami v oblasti jadrovej energie; a žiadajú predpovedateľnú a praktickú implementáciu odseku e) výmeny listov zohľadňujúcu tak ich rozhodnutie zabezpečiť presadzovanie cieľa nešírenia jadrových zbraní, ako aj dlhodobé potreby programov jednotlivých strán v oblasti jadrovej energie.

5. Je pre mňa cťou informovať Komisiu, že na základe vyššie uvedeného, v súlade s odsekom e) výmeny listov, vláda Kanady súhlasí s tým, aby materiál podliehajúci dohode mohol byť prepracovaný a plutónium skladované v rámci súčasných a plánovaných programov v oblasti jadrovej energie, ako sú priebežne opisované a aktualizované spoločenstvom a jeho členskými štátmi.

6. Je pre mňa cťou informovať Komisiu, že dohoda, ktorú vláda Kanady uvádza v odseku 5, zostane v platnosti dovtedy, kým budú splnené nasledovné podmienky:

i) že spoločenstvo zachová svoj záväzok nešírenia jadrových zbraní vzhľadom na smernicu a) uvedenú v odseku c) výmeny listov a

ii) že spoločenstvo bude naďalej konzultovať s vládou Kanady, ako to stanovuje dohoda, s cieľom aktualizácie opísaných programov v oblasti jadrovej energie a informovania vlády Kanady o všetkých závažných zmenách.

7. Odsek e) výmeny listov stanovuje, že materiál podliehajúci dohode sa obohacuje nad 20 % a že urán obohatený nad 20 % sa skladuje len v súlade s podmienkami dohodnutými písomne medzi stranami. Je pre mňa cťou navrhnúť, aby sa strany dohodli konzultovať do 40 dní od prevzatia žiadosti od inej strany posúdiť návrhy podmienok, ktoré majú byť dohodnuté písomne, a podľa ktorých materiál podliehajúci dohode môže byť obohatený nad 20 % alebo urán obohatený nad 20 % môže byť skladovaný.

8. Je pre mňa cťou potvrdiť, že dokumenty obsahujúce opis súčasných a plánovaných programov spoločenstva a jeho členských štátov v oblasti jadrovej energie zostanú pre zmluvné strany dôvernými.

9. Ak je vyššie uvedené akceptovateľné pre Európske spoločenstvo pre atómovú energiu, je pre mňa cťou navrhnúť, aby tento list, ktorý je autentický tak v anglickom, ako aj vo francúzskom jazyku, spolu s odpoveďou Vašej Excelencie v tomto zmysle predstavoval dohodu požadovanú v odseku e) výmeny listov a nahradil jej prílohu C a výmenu listov z 23. decembra 1980. Táto dohoda nadobudne účinnosť od dátumu odpovede Vašej Excelencie na tento list.‘

Ďalej je pre mňa cťou informovať Vašu Excelenciu, že Európske spoločenstvo pre atómovú energiu berie na vedomie smernice stanovené vládou Kanady v liste Vašej Excelencie a akceptuje, že sa majú vzťahovať na regeneráciu materiálu podliehajúceho dohode a na skladovanie takto získaného plutónia, a súhlasí s tým, aby list Vašej excelencie a táto odpoveď predstavovali dohodu požadovanú v odseku e) výmeny listov a nahradili jej prílohu C a výmenu listov z 23. decembra 1980.

Vaša Excelencia, prijmite, prosím, ubezpečenie o mojej hlbokej úcte.

▼B

“









PRÍLOHA I

VYHLÁSENIE O PREVODE TECHNOLÓGIE

„Členské štáty a spoločenstvo sú pripravené potvrdiť kanadskej vláde, že uznávajú legitímnosť prevodu citlivej technológie v zmysle Londýnskych smerníc pre podmienky v nich stanovené. Konštatujú, že aj Kanada má v úmysle vykonávať prevody technológie CANDU (technológie ťažkovodných reaktorov s tlakovými kanálmi a technológie výroby palivových článkov, technológie D2O) a inej technológie špecifickej pre jej palivový cyklus ktorémukoľvek členskému štátu v súlade s určitými podmienkami.

Sú toho názoru, že pre členské štáty, ktoré chcú dovážať takúto technológiu, je alebo bude potrebné uzavrieť s Kanadou dohody obsahujúce záväzky požadované kanadskou vládou v súvislosti s týmito prevodmi.

Tieto štáty však musia byť oprávnené prevádzať túto technológiu do iného členského štátu za podmienky, že druhý prijímajúci členský štát poskytol kanadskej vláde rovnaké záväzky, ako poskytol prvý členský štát.

V tejto súvislosti spoločenstvo a členské štáty potvrdzujú, že nejestvuje nijaká prekážka pre uzatvorenie takých dohôd medzi Kanadou a ktorýmkoľvek členským štátom spoločenstva, ktorý si želá ich uzatvoriť, za predpokladu, že tieto dohody sú plne konzistentné so Zmluvou o založení Európskeho spoločenstva pre atómovú energiu.“









PRÍLOHA II

TECHNICKÁ POZNÁMKA

1. Zásada „pomerného dielu“

Ak je kanadský materiál vyrábaný, spracúvaný alebo používaný spolu s materiálom iného pôvodu, vyrobené materiály, ako aj straty počas operácie budú pripísané materiálom, na ktoré sa vzťahuje dohoda medzi Kanadou a Euratomom, v pomere k percentuálnej časti materiálov, na ktoré sa vzťahuje táto dohoda a ktoré boli na začiatku zahrnuté do zmesi. Slová „vyrábaný, spracúvaný alebo používaný“ zahŕňajú konverziu, výrobu, obohatenie, prepracovanie a ožiarenie.

2. Výklad v súvislosti s dvojitým značením

V mnohých prípadoch sa materiál, ktorý pochádza z jednej zo zmluvných strán Dohody z roku 1959 medzi kanadskou vládou a Európskym spoločenstvom pre atómovú energiu (Euratomom) o spolupráci pri mierovom využívaní atómovej energie v znení jej neskorších zmien a doplnení, posiela tretiemu štátu na spracovanie, vrátane konverzie, obohacovania a výroby, pred jeho dodaním prijímajúcej zmluvnej strane. Takýto spracovaný materiál obdrží prijímajúca zmluvná strana na základe dohody z roku 1959, a preto sa naň vzťahujú ustanovenia tejto dohody v znení jej neskorších zmien a doplnení.

Zmluvné strany uznávajú, že existuje oprávnené znepokojenie v súvislosti s hromadením ustanovení o zárukách na jadrové materiály a z toho vyplývajúcimi administratívnymi problémami. Tieto ťažkosti sú posudzované na medzinárodných fórach a tak dodávatelia, ako aj príjemcovia by mali naďalej hľadať vzájomne vyhovujúce riešenia tak dvojstranné, ako aj mnohostranné.









PRÍLOHA III

POZNÁMKA K FYZICKEJ OCHRANE

Od ministra zahraničných vecí členského štátu Euratomu veľvyslancovi Kanady.

Vaša Excelencia,

je pre mňa cťou odvolať sa na Dohodu medzi kanadskou vládou a Európskym spoločenstvom pre atómovú energiu (Euratomom) o spolupráci pri mierovom využívaní atómovej energie zo 6. októbra 1959 v znení jej neskorších zmien a doplnení (ďalej len dohoda).

Okrem záväzkov, ktoré Kanada prijala v rámci dohody, je pre mňa cťou informovať Vás, že moja vláda potvrdzuje, že položky uvedené v dohode, ktoré sa nachádzajú na území, v jurisdikcii alebo pod kontrolou mojej vlády, sú v súlade s úrovňami fyzickej ochrany opísanými v dohode.

Prijmite, prosím, Vaša Excelencia, ubezpečenie o mojej hlbokej úcte.

KOMISIA EURÓPSKYCH SPOLOČENSTIEV

Brusel 16. januára 1978

Vážený pán Chargé d'Affaires,

odvolávam sa na dohodu uzavretú medzi nami dňa 16. januára 1978 a je pre mňa cťou konštatovať, že počas rokovania Rady o tejto dohode Rada dospela k nižšie uvedenej interpretácii týkajúcej sa platnosti dohody vo vzťahu k obdobiu po prechodnom období:

„Pri schvaľovaní výmeny listov medzi Kanadou a Euratomom Rada uznáva, že podmienky, za ktorých:

— je materiál, na ktorý sa vzťahuje dohoda medzi Kanadou a Euratomom, obohacovaný na viac ako 20 % alebo prepracovaný,

— a tie, za ktorých je urán obohacovaný na viac ako 20 % a plutónium je skladované,

boli zahrnuté do dohody na prechodné obdobie.

Pre materiály dodané po skončení prechodného obdobia treba ešte uzatvoriť dohodu o režime, ktorým sa riadia tieto citlivé operácie. Rada si preto uvedomuje, že zmluvné strany neakceptovali pre tieto materiály nijaký záväzok, či už pokiaľ ide o dodávky materiálov alebo o fakt, že režim, ktorý má byť prerokovaný alebo ktorým sa majú riadiť citlivé operácie, nebude zahŕňať nijaké podmienky, a to ani a fortiori, pokiaľ ide o charakter ľubovoľnej z týchto podmienok.“

Bol by som Vám hlboko zaviazaný, keby ste potvrdili, že kanadské úrady zdieľajú túto interpretáciu.

Prijmite, prosím, vážený pán Chargé d'Affaires, ubezpečenie o mojej hlbokej úcte.

Pán P. D. Lee

Chargé d'Affaires a.i.

Misia Kanady pri

Európskych spoločenstvách

Rue de Loxum, 6 (piate poschodie)

1000 Brusel

MISIA KANADY PRI EURÓPSKYCH SPOLOČENSTVÁCH

Brusel 16. januára 1978

16. januára 1978

je pre mňa cťou potvrdiť príjem Vášho listu zo 16. januára 1978, v ktorom sa konštatuje nasledovné:

„Vážený pán Chargé d’Affaires,

odvolávam sa na dohodu uzavretú medzi nami dňa 16. januára 1978 a je pre mňa cťou konštatovať, že počas rokovania Rady o tejto dohode Rada dospela k nižšie uvedenej interpretácii týkajúcej sa platnosti dohody vo vzťahu k obdobiu po prechodnom období:

‚Pri schvaľovaní výmeny listov medzi Kanadou a Euratomom Rada uznáva, že podmienky, za ktorých:

— je materiál, na ktorý sa vzťahuje dohoda medzi Kanadou a Euratomom, obohacovaný na viac ako 20 % alebo prepracovaný,

— a tie, za ktorých je urán obohacovaný na viac ako 20 % a plutónium je skladované, boli zahrnuté do dohody na prechodné obdobie.

Pre materiály dodané po skončení prechodného obdobia treba ešte uzatvoriť dohodu o režime, ktorým sa riadia tieto citlivé operácie. Rada si preto uvedomuje, že zmluvné strany neakceptovali pre tieto materiály nijaký záväzok, či už pokiaľ ide o dodávky materiálov alebo o fakt, že režim, ktorý má byť prerokovaný alebo ktorým sa majú riadiť citlivé operácie, nebude zahŕňať nijaké podmienky, a to ani a fortiori, pokiaľ ide o charakter ľubovoľnej z týchto podmienok.‘

Bol by som Vám hlboko zaviazaný, keby ste potvrdili, že kanadské úrady zdieľajú túto interpretáciu.

Prijmite, prosím, vážený pán Chargé d’Affaires, ubezpečenie o mojej hlbokej úcte.“

Je pre mňa cťou potvrdiť, že kanadské úrady zdieľajú túto interpretáciu.

Prijmite, prosím, vážený pán komisár, ubezpečenie o mojej hlbokej úcte.

P. D. LEE

Chargé d’Affaires a.i.

Pán Guido Brunner

Komisár

Komisie Európskych spoločenstiev

Rue de la Loi, 200

1049 Brusel